لآلئ شعرية
عويد المطرفي
 هَبّ الفراق وطاب كيف الغرابيل
واستانست سُود الهموم وتخاوت
للحزن في صدري حياة ومداهيل
وذياب يأسي في حشايه تعاوت
ليَا بنيت الها جسور التساهيل
لقيتها فاليوم الآخر تهاوت
والضِـيقه اللي تنتعش تالي الليل
طعَـنتها بالصبر حتى تداوت
صارعت وأوعدت الغرابيل بالويل
أجمع فلول العـزم لكن تفاوت
مني وعَد لـ اكشف جميع التفاصيل
إن ما انتهت بعض الجروح وتشاوت 